# 

Slovnaft Retail, s.r.o.

Výročná správa 2015

# Popis spoločnosti

Slovnaft Retail, s.r.o. (ďalej len „Spoločnosť”), je spoločnosť s ručením obmedzeným, ktorá bola založená dňa 29. 3. 1996. Dňa 16. 10. 1996 bola zapísaná do Obchodného registra vedenom na Okresnom súde Bratislava I, oddiel Sro, vložka 11961/B. Spoločnosť sídlila od 17. 10. 2015 na adrese Vlčie hrdlo 1, 821 07 Bratislava, Slovenská republika, identifikačné číslo 35 700 912. Do 17. 10. 2015 sídlila Spoločnosť na adrese Prievozská 2/A, 821 09 Bratislava, Slovenská republika.

Dňa 5. 8. 2015 došlo k zmene názvu spoločnosti z Eni Slovensko, spol. s r.o., na Slovnaft Retail, s.r.o.

Na základe rozhodnutia spoločnosti SLOVNAFT, a.s., ako jediného spoločníka spoločnosti Slovnaft Retail, s.r.o., došlo s účinnosťou od 1. 1. 2016 k zániku spoločnosti   
Slovnaft Retail, s.r.o., bez likvidácie v dôsledku jej zlúčenia so spoločnosťou SLOVNAFT, a.s.

Hlavným predmetom činnosti Spoločnosti je:

* zriaďovanie a prevádzkovanie čerpacích staníc
* kúpa tovaru za účelom jeho predaja konečnému spotrebiteľovi /maloobchod/
* kúpa tovaru za účelom jeho predaja iným prevádzkovateľom živnosti /veľkoobchod/
* skladovanie
* sprostredkovateľská činnosť v rozsahu voľnej živnosti
* zriaďovanie a prevádzkovanie umývacích liniek
* prieskum trhu

Informácie o štruktúre spoločníkov ku dňu, ku ktorému sa zostavuje účtovná závierka a o štruktúre spoločníkov do dňa jej zmeny v priebehu účtovného obdobia:

|  |  |  |  |  |
| --- | --- | --- | --- | --- |
| **Spoločník** | **Výška podielu na základnom imaní** | | **Podiel na hlasovacích právach v %** | **Iný podiel na ostatných položkách VI ako na ZI v %** |
| **Absolútne** | **v %** |
| **SLOVNAFT, a.s.** | **36 845 251** | **100** | **100** | **-** |

|  |
| --- |
| Dňa 31. 7 .2015 získala kontrolu nad Spoločnosťou Skupina MOL. Právne účinky zmeny spoločníkov zápisom v obchodnom registri nastali dňa 5. 8. 2015. Novými spoločníkmi spoločnosti sa stali spoločnosti MOL Slovakia Downstream Investment B.V. a MOL Romania Downstream Investment B.V. Dňa 28. 8. 2015 sa jediným spoločníkom Spoločnosti stal SLOVNAFT, a.s. |
|
|
|

Spoločnosť nemá organizačnú zložku v zahraničí.

# Organizačná štrukúra spoločnosti

Spoločnosť je súčasťou Skupiny MOL. Účtovná závierka Spoločnosti sa zahrňuje do konsolidovanej účtovnej závierky Skupiny SLOVNAFT, ktorá je súčasťou konsolidovanej účtovnej závierky Skupiny MOL. Tieto konsolidované účtovné závierky je možné dostať priamo v sídle uvedených spoločností.

Spoločnosť nie je v žiadnom podniku neobmedzene ručiacim spoločníkom.

Členovia štatutárnych orgánov Spoločnosti k 31. 12. 2015:

|  |  |  |
| --- | --- | --- |
| ***Konatelia*** | | |
| Attila Dsupin | |  |
| Ing. Marek Senkovič  Ing. Richard Austen, MBA |  | |

# Zamestnanosť v spoločnosti

Spoločnosť vykazovala stabilnú úroveň zamestnanosti, čím možno deklarovať priaznivý vplyv činnosti účtovnej jednotky na zamestnanosť.

Informácie o počte zamestnancov:

|  |  |  |
| --- | --- | --- |
| **Názov položky** | **Bežné účtovné obdobie** | **Bezprostredne predchádzajúce účtovné obdobie** |
| Priemerný prepočítaný počet zamestnancov | 35 | 45 |
| Stav zamestnancov ku dňu, ku ktorému sa zostavuje účtovná závierka, z toho: | 26 | 42 |
| počet vedúcich  zamestnancov | 3 | 6 |

# Vývoj spoločnosti

Spoločnosť Slovnaft Retail, s.r.o., sa stala od 31. 7. 2015 súčasťou Skupiny MOL. Od 28. 8. 2015 sa Spoločnosť stala súčasťou Skupiny SLOVNAFT. S účinnosťou k 1. 1. 2016 došlo k zlúčeniu spoločnosti Slovnaft Retail, s.r.o., s jej jediným spoločníkom spoločnosťou SLOVNAFT, a.s.

# Návrh na rozdelenie straty

Predstavenstvo akciovej spoločnosti SLOVNAFT, a.s., ktorá je s účinnosťou od 1. 1. 2016 nástupníckou spoločnosťou Slovnaft Retail, s.r.o., týmto v súlade s platnými právnymi predpismi navrhuje riadnemu valnému zhromaždeniu SLOVNAFT, a.s., zvolanému na deň 7. 4. 2016 schváliť nasledovné uznesenie:

Riadne valné zhromaždenie akcionárov spoločnosti SLOVNAFT, a.s., Vlčie hrdlo 1, 824 12 Bratislava, IČO: 31 322 832, ktorá je v dôsledku zlúčenia účinného od 1. 1. 2016 nástupníckou spoločnosťou spoločnosti Slovnaft Retail, s r.o., schvaľuje:

* Úhradu straty vo výške 392 965 EUR, ktorú spoločnosť Slovnaft Retail, s.r.o., vykázala za rok 2015, z nerozdelených ziskov minulých rokov

Valné zhromaždenie spoločnosti Eni Slovensko, spol. s r.o., dňa 28. 4. 2015 schválilo návrh rozdelenia zisku dosiahnutého v roku 2014.

# Iné dôležité informácie

Spoločnosť nemala  v roku 2015 žiadne náklady na činnosť v oblasti výskumu a vývoja.

Vzhľadom na podnikateľskú činnosť, Spoločnosť nemala v roku 2015 významný vplyv na životné prostredie.

# Prílohy :

# Správa nezávislého audítora k účtovnej závierke za rok končiaci 31. 12. 2015

Účtovná závierka Spoločnosti za rok končiaci 31. 12. 2015